Anexa nr.2 la procedură

**RAPORT**

**privind valoarea totală a livrărilor de bunuri și/sau a prestărilor de servicii efectuate de persoanele impozabile care aplică, în alte state membre, regimul special de scutire**

|  |  |  |  |
| --- | --- | --- | --- |
| **I. PERIOADA DE RAPORTARE** | | | |
| Trimestrul |  | Anul |  |

|  |  |  |  |  |  |
| --- | --- | --- | --- | --- | --- |
| **II. TIPUL RAPORTULUI** | | | | | |
| 1. **RAPORT TRIMESTRIAL** |  | 1. **RAPORT INTERMEDIAR** |  | 1. **RAPORT FINAL** |  |
| **1. Raport rectificativ** | | | | |  |
| **2. Nr. de înregistrare al raportului care se rectifică** | | | |  | |

|  |
| --- |
| **III. INFORMAȚII PRIVIND VALOAREA LIVRĂRILOR DE BUNURI ȘI/SAU A PRESTĂRILOR DE SERVICII EFECTUATE ÎN TRIMESTRUL DE RAPORTARE** |

**SECȚIUNEA A - Informații privind operațiunile economice efectuate în România**

|  |  |
| --- | --- |
| **Valoarea totală a livrărilor de bunuri și/sau a prestărilor de servicii efectuate în România** | **euro** |

**SECȚIUNEA B - Informații privind operațiunile economice efectuate în alte state membre ale Uniunii Europene**

|  |  |  |  |  |  |  |
| --- | --- | --- | --- | --- | --- | --- |
| **Valoarea totală a livrărilor de bunuri și/sau a prestărilor de servicii efectuate în CELELALTE STATE MEMBRE ALE UNIUNII EUROPENE** | | | | | | |
| **B.1. State membre care NU APLICĂ plafoane diferite pentru sectoare economice diferite1)** | | | | | | |
| 1. **Statul membru** | | | **................................** | | **Valoarea totală a livrărilor de bunuri și/sau a prestărilor de servicii efectuate în trimestrul de raportare** | **....................euro** |
| **B.2. State membre care APLICĂ plafoane diferite pentru sectoare economice diferite2)** | | | | | | |
| 1. **Statul membru** | **....................** | **Sectorul de activitate** | | **...................** | **Valoarea totală a livrărilor de bunuri și/sau a prestărilor de servicii efectuate în trimestrul de raportare, în sectorul de activitate** | **.........................euro** |

1. Cartușul B.1. se completează cu informații privind fiecare stat membru al Uniunii Europene care nu aplică plafoane diferite pentru sectoare economice diferite, indiferent dacă persoana impozabilă aplică sau nu regimul special de scutire în respectivele state.
2. Cartușul B.2. se completează cu informații privind fiecare stat membru al Uniunii Europene care aplică plafoane diferite pentru sectoare economice diferite, indiferent dacă persoana impozabilă aplică sau nu regimul special de scutire în respectivele state.

|  |
| --- |
| ***Sub sancţiunile aplicate faptei de fals în declaraţii, declar că datele înscrise în acest raport sunt corecte şi complete .*** |

**INSTRUCȚIUNI**

**de completare a** **Raportului privind valoarea totală a livrărilor de bunuri și/sau a prestărilor de servicii efectuate de persoanele impozabile care aplică, în alte state membre, regimul special de scutire**

*Raportul privind valoarea totală a livrărilor de bunuri și/sau a prestărilor de servicii efectuate de persoanele impozabile care aplică, în alte state membre, regimul special de scutire* se completează și se depune trimestrial de către persoanele impozabile stabilite în România, conform art.266 alin.(2) lit.a) din Legea nr.227/2015 privind Codul fiscal, cu modificările și completările ulterioare (*Codul fiscal*) care aplică, în condiţiile prevăzute la art.3101 din Codul fiscal, regimul special de scutire pentru întreprinderile mici în alte state membre decât România.

Raportul se completează și se depune în conformitate cu prevederile art.3101 alin.(13) din Codul fiscal, cu informații privind valoarea operațiunilor efectuate în trimestrul calendaristic anterior.

Raportul trimestrial se întocmește și se transmite pentru fiecare trimestru calendaristic, până în ultima zi calendaristică a lunii următoare trimestrului, chiar dacă aceasta este o zi nelucrătoare, potrivit art.3101 alin.(13) din Codul fiscal. Raportul final se întocmește și se transmite în termen de 15 zile lucrătoare de la data la care a fost depășit plafonul cifrei de afaceri anuale la nivel de Uniune Europeană, potrivit art.3101 alin.(16) din Codul fiscal.

În raport se înscrie valoarea totală a livrărilor de bunuri și/sau a prestărilor de servicii efectuate în cursul trimestrului calendaristic în România, precum și valoarea totală a livrărilor de bunuri și/sau a prestărilor de servicii efectuate în cursul trimestrului calendaristic în fiecare dintre statele membre, altele decât România.

În raport se înscriu informații privind operațiunile efectuate în toate statelele membre, inclusiv în acele state în care persoana impozabilă nu aplică regimul special de scutire. În cazul în care statul membru aplică plafoane diferite pentru sectoare economice diferite, informațiile trebuie raportate separat pentru fiecare plafon aplicabil.

Pentru statele membre în care persoana impozabilă nu a efectuat livrări de bunuri și/sau prestări de servicii se înscrie cifra „0”.

Sumele se declară în euro, potrivit art.3101 alin.(15) din Codul fiscal.

Pentru identificarea operațiunilor efectuate în România care trebuie raportate trimestrial, persoana impozabilă aplică prevederile art.310 alin.(2) din Codul fiscal. Pentru identificarea operațiunilor efectuate în alte state membre care trebuie raportate trimestrial, sunt aplicabile prevederile art.3101 alin.(5) lit.a)-e) din Codul fiscal.

Raportul se întocmește și se transmite și pentru perioada cuprinsă între data depunerii notificării prealabile și ultima zi a trimestrului în care a fost depusă notificarea prealabilă, în situația în care codul individual de identificare pentru aplicarea regimului special de scutire s-a atribuit persoanei impozabile în alt trimestru calendaristic decât trimestrul în care a fost depusă notificarea prealabilă. În această situație se selectează opțiunea ”Raport intermediar” și se înscrie valoarea totală a livrărilor de bunuri și/sau a prestărilor de servicii efectuate în perioada cuprinsă între data depunerii notificării prealabile și ultima zi a trimestrului în care a fost depusă notificarea prealabilă.

**Exemplu:** O întreprinderea mică depune notificarea prealabilă pe data de **04.03.2026** (în cursul primului trimestru din anul 2026). Persoanei impozabile i se atribuie codul individual de identificare la data de **11.04.2026** (în cursul trimestrului 2 din anul 2026).

Informațiile privind valoarea totală a livrărilor de bunuri și/sau a prestărilor de servicii efectuate în perioada **01.01 - 03.03.2026** au fost înscrise în notificarea prealabilă, depusă la data de 04.03.2026.

Informațiile privind valoarea totală a livrărilor de bunuri și/sau a prestărilor de servicii efectuate în perioada **04.03 - 31.03.2026** se înscriu într-un raport distinct de raportul aferent trimestrului al 2-lea 2026.

În raport se înscriu, dacă este cazul, și informații privind operațiunile efectuate în statele membre în care persoana impozabilă aplică regimul special OSS-UE, respectiv valoarea fără taxa pe valoarea adăugată a livrărilor de bunuri și/sau a prestărilor de servicii efectuate în aceste state membre în trimestrul de raportare.

Raportul se completează cu ajutorul sistemului informatic pus la dispoziție de Centrul Național pentru Informații Financiare și se transmite prin mijloace electronice de transmitere la distanță, potrivit legii.

Organul fiscal competent pentru prelucrarea și gestionarea rapoartelor privind valoarea totală a livrărilor de bunuri și/sau a prestărilor de servicii efectuate de persoanele impozabile care aplică, în alte state membre, regimul special de scutire este Administrația finanțelor publice pentru contribuabili nerezidenți din cadrul Direcției generale regioanle a finanțelor publice București.

**Completarea raportului privind valoarea totală a livrărilor de bunuri și/sau a prestărilor de servicii efectuate de persoanele impozabile care aplică, în alte state membre, regimul special de scutire**

1. **PERIOADA DE RAPORTARE**

Se va completa în mod corespunzător cu trimestrul și anul în care au fost efectuate livrările de bunuri și/sau prestările de servicii, pentru care persoana impozabilă are obligația raportării, potrivit art.3101 alin.(13) din Codul fiscal.

1. **TIPUL RAPORTULUI**
2. **Raport trimestrial** - se selectează această opțiune dacă raportul se depune pentru trimestrul calendaristic anterior.
3. **Raport intermediar -** se selectează această opțiune în situația în care codul individual de identificare pentru aplicarea regimului special de scutire s-a atribuit persoanei impozabile în alt trimestru calendaristic decât trimestrul în care a fost depusă notificarea prealabilă. În raport se declară informații privind perioada cuprinsă între data depunerii notificării prealabile și ultima zi a trimestrului în care a fost depusă notificarea prealabilă.
4. **Raport final -** se selectează această opțiune dacă raportul se depune, potrivit art.3101 alin.(16) din Codul fiscal, pentru a raporta valoarea livrărilor de bunuri și a prestărilor de servicii care au fost efectuate de la începutul trimestrului calendaristic curent până la data la care plafonul cifrei de afaceri anuale la nivel de Uniune a fost depășit.

**1.Raport rectificativ -** se selectează această opțiune în cazul în care, prin acest raport se corectează informațiile înscrise eronat în raportul trimestrial/final transmis pentru aceeași perioadă de raportare.

Informațiile înscrise eronat în raportul trimestrial/final se corectează prin întocmirea și transmiterea unui nou raport trimestrial/final, pe același format, accesând opțiunea corespunzătoare rectificării.

Se completează raport rectificativ pentru fiecare trimestru de raportare pentru care se operează rectificări.

În raportul rectificativ se completează toate rubricile raportului cu datele valabile la momentul raportării, indiferent dacă acestea au mai fost raportate.

Informațiile declarate prin raportul rectificativ înlocuiesc informațiile declarate prin raportul inițial.

**2. Nr. de înregistrare al raportului care se rectifică** - se completează dacă se selectează opțiunea de la pct.1 ”Raport rectificativ”. Se înscrie numărul cu care a fost înregistrat raportul trimestrial/final care se rectifică.

1. **INFORMAȚII PRIVIND VALOAREA LIVRĂRILOR DE BUNURI ȘI/SAU A PRESTĂRILOR DE SERVICII EFECTUATE ÎN TRIMESTRUL DE RAPORTARE**

**Secțiunea A - Valoarea totală a livrărilor de bunuri și/sau a prestărilor de servicii efectuate în România**

Se completează, potrivit art.3101 alin.(13) din Codul fiscal, valoarea totală a livrărilor de bunuri și/sau a prestărilor de servicii efectuate în cursul trimestrului calendaristic în România sau “0” în cazul în care nu s-au efectuat livrări de bunuri și/sau prestări de servicii în perioada de raportare.

Operațiunile care fac obiectul raportării sunt cele prevăzute la art. 310 alin. (2) din Codul fiscal.

Potrivit art.3101 alin.(15) din Codul fiscal, sumele se declară în euro. Pentru livrările de bunuri și prestările de servicii care au fost efectuate în alte monede, persoana impozabilă utilizează pentru conversie cursul de schimb în vigoare în prima zi a anului calendaristic. Conversia se efectuează prin aplicarea cursului de schimb publicat de Banca Centrală Europeană pentru ziua respectivă sau, în cazul în care acesta nu este publicat în acea zi, în următoarea zi de publicare.

**Secțiunea B - Valoarea totală a livrărilor de bunuri și/sau a prestărilor de servicii efectuate în CELELALTE STATE MEMBRE ALE UNIUNII EUROPENE**

Secțiunea se completează pentru fiecare stat membru al Uniunii Europene, altul decât România.

**Subsecțiunea B.1. State membre care NU APLICĂ plafoane diferite pentru sectoare economice diferite -** se completează pentru fiecare stat membru al Uniunii Europene, altul decât România, care nu aplică plafoane de scutire diferite pentru sectoare economice diferite

Se înscrie valoarea totală a livrărilor de bunuri și/sau a prestărilor de servicii efectuate în fiecare stat în cursul perioadei de raportare sau “0” în cazul în care nu s-au efectuat livrări de bunuri sau prestări de servicii în respectivul stat.

**Subsecțiunea B.2. State membre care APLICĂ plafoane diferite pentru sectoare economice diferite -** se completează pentru fiecare stat membru al Uniunii Europene, altul decât România, care aplică plafoane de scutire diferite pentru sectoare economice diferite, potrivit art.284 alin.(1) paragraful al 2-lea din Directiva 2006/112/CE privind sistemul comun al taxei pe valoarea adăugată, cu modificările aduse prin Directiva 2020/285 a Consiliului, în ceea ce privește regimul special pentru întreprinderile mici.

Se înscrie valoarea totală a livrărilor de bunuri și/sau a prestărilor de servicii efectuate în cursul trimestrului calendaristic în fiecare stat membru, separat pe fiecare sector de activitate sau “0” în cazul în care nu s-au efectuat livrări de bunuri sau prestări de servicii în respectivul stat/sector de activitate.

Informații privind modul de transpunere, de către statele membre, a prevederilor Directivei 2020/285 a Consiliului de modificare a Directivei 2006/112/CE privind sistemul comun al taxei pe valoarea adăugată în ceea ce privește regimul special pentru întreprinderile mici și a Regulamentului (UE) nr. 904/2010 în ceea ce privește cooperarea administrativă și schimbul de informaţii în scopul monitorizării aplicării corecte a regimului special pentru întreprinderile mici, se regăsesc pe site-ul ANAF.

Sumele se declară în euro, potrivit art.3101 alin.(15) din Codul fiscal. Pentru livrările de bunuri și prestările de servicii care au fost efectuate în alte monede, persoana impozabilă utilizează pentru conversie cursul de schimb în vigoare în prima zi a anului calendaristic. Conversia se efectuează prin aplicarea cursului de schimb publicat de Banca Centrală Europeană pentru ziua respectivă sau, în cazul în care acesta nu este publicat în acea zi, în următoarea zi de publicare.

Pentru completarea informațiilor se au în vedere prevederile art.3101 alin.(5) din Codul fiscal, potrivit cărora, în cazul operațiunilor realizate în alte state membre ale Uniunii Europene se vor declara următoarele operațiuni, exclusiv taxa:

a) valoarea livrărilor de bunuri și a prestărilor de servicii, în măsura în care ar fi impozitate dacă ar fi livrate sau prestate de o persoană impozabilă nescutită;

b) valoarea operațiunilor care sunt scutite, cu drept de deducere a TVA achitată în etapa anterioară, în temeiul art. 98 alin. (2) sau art. 105a din Directiva 112;

c) valoarea operațiunilor care sunt scutite în temeiul art. 146-149 și al art. 151, 152 și 153 din Directiva 112;

d) valoarea operațiunilor care sunt scutite în temeiul articolului 138 din Directiva 112, în cazul în care se aplică scutirea prevăzută la articolul respectiv;

e) valoarea operațiunilor imobiliare, a operațiunilor financiare prevăzute la art. 135 alin. (1) lit. b) - g) și valoarea serviciilor de asigurare și reasigurare, cu excepția cazului în care aceste operațiuni au caracterul de operațiuni accesorii. Cesiunile de active fixe corporale sau necorporale ale unei persoane impozabile nu se iau în considerare.